محمد بن عبد الله نبى المسلمين ورسول من الله لكافة الناس. اتولد محمد فى مكه فى شبه الجزيره العربيه سنة 571. شخصية النبى محمد ليها تاثير كبير فى التاريخ, لان حياته و اعماله و افكاره تمت مناقشتها كتير من جانب انصاره و خصومه على مر القرون, بيعتبر القران مصدر اساسى حتى نعرف سيرة النبى محمد, ابوه كان اسمه عبد الله بن عبد المطلب و امه آمنة بنت وهب. المسلميين بيحرموا رسم صورة النبى محمد فى صور عشان حرام بس الصحابه وصفوا شكله فى كتب كتيره زى كتاب الشمائل المحمدية للترمذى . لون بشرته: كان ازهر اللون, مش ابيض امهق (يعنى مش شديد البياض و البرص), و لا بالآدم (الاسمر). راسه و اوباره: كان ضخم الراس, عظيم الهامه و كان شديد سواد الاوبار و ما كانش شعره مجعد و لا مرسل و كان اوباره بتوصل نص ادانه احيانا و بيرسله احيانا فيوصل شحمة ودنه او بين ودانه و عاتقه, و اطوله يصول اكتافه لو ما حلقش فتره طويله و ما حلقش راسه فى سنوات الهجره الا عام الحديبيه و عام عمرة القضاء, و عام حجة الوداع. كان بيرسل شعره, بعدين بقى يفرقه من نص راسه و اتوفى و مافيش فى راسه و لحيته عشرين وبره بيضا.